C 264/20
HU
Az Európai Unió Hivatalos Lapja
2023.7.27.
Az uralkodó gyakorlat az alkalmazkodással kapcsolatos szakpolitikák által meghatározott folyamatok nyomon követésére és értékelésére összpontosít, választ adva a „mi történik?” kérdésre.
Ahhoz azonban, hogy teljes képet kapjunk az alkalmazkodással kapcsolatos szakpolitika általános hatékonyságáról és eredményességéről, egyre fontosabbá válik e folyamatok és a kapcsolódó alkalmazkodási intézkedések hatásainak és eredményeinek megértése, választ adva arra a kérdésre, hogy „milyen hatással van a sebezhetőségünkre és kockázatainkra?”.
Az alkalmazkodással kapcsolatos szakpolitikák hatásaira és eredményeire való összpontosítás segíthet annak meghatározásában is, hogy a stratégia/terv kellően ambiciózus-e ahhoz, hogy jelentősen hozzájáruljon a reziliencia kiépítéséhez, és feltárja azokat az újonnan felmerülő problémákat, amelyek a jövőben nagyobb figyelmet igényelnek.
Az uralkodó gyakorlattal ellentétben az alkalmazkodási intézkedéseknek nemcsak a fizikai, hanem a társadalmi hatásait és eredményeit is nyomon kell követni és értékelni kell, beleértve azok különböző népességcsoportokon belüli megoszlását is.
Ez fontos annak biztosítása érdekében, hogy az alkalmazkodási intézkedések a kiszolgáltatott helyzetben lévő közösségeket célozzák meg és támogassák, és ne legyenek olyan nem szándékolt hatásaik, amelyek súlyosbítják az egyenlőtlenségeket vagy újakat idéznek elő.
5.a) lépés: A monitoring- és értékelési rendszer céljának és rendeltetésének meghatározása 5. esettanulmány: „Mückenatlas”: Közösségi tudományos projekt a szúnyogok megfigyelésére Németországban A szúnyogcsípéssel állatokra és emberekre átterjedő kórokozók Unió-szerte a címlapokon szerepeltek, miután a dengue-láz, chikungunya és nyugat-nílusi láz előfordulását észlelték, különösen Dél-Európában.
Az e betegségek kórokozóit (például a betegségeket okozó vírusokat, baktériumokat és parazitákat) hordozó szúnyogfajok terjedését azonban több északi uniós országban, köztük Németországban is dokumentálták.
Az éghajlatváltozás elismerten az egyik tényező, amely hozzájárul ehhez a jelenséghez.
A potenciális egészségügyi kockázatok kezelése érdekében össze kell kapcsolni a felügyeleti, a megelőzési és a csökkentést célzó intézkedéseket.
A német „Mückenatlas” („szúnyogatlasz”) példa arra, hogy egy közösségi tudományos projekt nem csak a kutatáshoz járulhat hozzá, hanem korai előrejelző rendszerként kiegészítheti a hagyományos nyomonkövetési módszereket is.
A projektben részt vevő személyek szúnyogmintákat nyújtanak be, amelyeket azután szakértők azonosítanak és használnak fel kutatás céljából.
A „Mückenatlas” ezáltal hozzájárul a németországi őshonos és invazív szúnyogfajokra és a kapcsolódó betegségekre vonatkozó ismeretekhez, és információs alapot kíván létrehozni a politikai döntéshozók és a kutatók számára a jövőbeli kockázatok felméréséhez.
A monitoring- és értékelési rendszer kialakításának első lépése a rendszer céljának és rendeltetésének meghatározása, mivel ez a döntés következményekkel jár a munka összehangolására és megszervezésére nézve.
A nyomon követés és az értékelés több célt is szolgálhat, amelyek közül a legfontosabb az alkalmazkodással kapcsolatos szakpolitika előrehaladásának és teljesítményének nyomon követése a szakpolitikai döntéshozatal informálása és javítása érdekében.
Nemcsak magára az alkalmazkodási stratégiára vagy tervre kell összpontosítani, hanem a vonatkozó ágazati politikákra is.
E tekintetben az első lépés annak ellenőrzése, hogy az ágazati politikák beépítették-e az alkalmazkodást, és ha igen, milyen mértékben.
A második lépés az alkalmazkodással kapcsolatos, az ágazati politikákban már megfogalmazott intézkedések rendszeres nyomon követése.
A monitoring és az értékelés másodlagos célja lehet a közigazgatáson belüli elszámoltathatóság növelése, a tudásbázis javítása, a jelenleg zajló vagy küszöbön álló folyamatok kiigazításának megtanulása, vagy az alkalmazkodás szükségességének tudatosítása.
5.b) lépés: Annak eldöntése, hogy kit vonjunk be a folyamatba A hatékony nyomon követéshez, jelentéstételhez és értékeléshez elengedhetetlen annak eldöntése, hogy ki viseli az általános felelősséget a nyomon követésért, a jelentéstételért és az értékelésért, a különböző szereplők szerepének tisztázása, valamint a különböző szereplőkkel az ágazatokon és közigazgatási szinteken átívelő vertikális és horizontális koordinációt szolgáló mechanizmusok létrehozása.